越调・寨儿令湖上
作者：任昱
朝代：元

paragraphs: 锦制屏，镜涵冰，浓脂淡粉如故情。
酒量长鲸，歌韵雏莺，醉眼看丹青。
养花天云淡风轻，胜桃源水秀山明。
赋诗题下竺，携友过西泠。
撑，船向柳边行。
书所见眉黛浅，鬓云偏，羞颜落色谁爱怜？种玉无缘，掷果徒然，回首叹芳年。
碧波不寄鱼笺，翠衾寒犹带龙涎。
飞花残雨后，新月小窗前。
天，斗帐恨孤眠。